*****

ΚΑΝΟΝΙΣΜΟΣ (ΕΟΚ) αριθ. 2445/85 ΤΗΣ ΕΠΙΤΡΟΠΗΣ

της 29ης Αυγούστου 1985

που τροποποιεί τον κανονισμό (ΕΟΚ) αριθ. 3714/84 σχετικά με τις λεπτομέρειες χορήγησης ενισχύσεων για το γάλα και το μερικώς αποκορυφωμένο γάλα σε σκόνη που προορίζονται για τη διατροφή των ζώων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τοιμέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1298/85 (2), και ιδίως το άρθρο 10 παράγραφος 3,

Εκτιμώντας:

ότι ο κανονισμός (ΕΟΚ) αριθ. 3714/84 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1686/85 (4), καθορίζει τις λεπτομέρειες χορήγησης ενισχύσεως για το γάλα και το μερικώς αποκορυφωμένο γάλα σε σκόνη που προορίζονται για τη διατροφή των ζώων· ότι στα παραρτήματα του κανονισμού αυτού αναφέρονται οι ποιοτικές απαιτήσεις και η μέθοδος σήμανσης του μερικώς αποκορυφωμένου γάλακτος σε σκόνη· ότι πρέπει, στο παράρτημα Ι, να διορθωθούν τα στοιχεία σχετικά με την τιτλοδοτούμενη οξύτητα· ότι πρέπει επίσης, λαμβάνοντας υπόψη την αποκτηθείσα πείρα, να τροποποιηθεί το παράρτημα ΙΙ για να προβλεφθεί η δυνατότητα να προστεθούν, κατά την παρασκευή, αντισβολοποιητικοί ή/και ρευστοποιητικοί παράγοντες στο μερικώς αποκορυφωμένο γάλα σε σκόνη·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 3714/84 τροποποιείται ως εξής:

1. Στο παράρτημα Ι κεφάλαιο Ι σημείο Α, το σημείο 3 αντικαθίσταται από το ακόλουθο κείμενο:

«3. Τιτλοδοτούμενη οξύτητα (υπολογιζόμενη επί της ξηράς μη λιπαράς ουσίας), εκφραζόμενη:

1.2 // - είτε σε ml διαλύματος δεκάτου κανονικού υδροξειδίου του νατρίου: // κατ' ανώτατο όριο 18 // - είτε σε γαλακτικό οξύ: // κατ' ανώτατο όριο 0,18 % m/m»

2. Στο παράρτημα ΙΙ, το σημείο 3 αντικαθίσταται από το ακόλουθο κείμενο:

«3. Δεν επιτρέπεται να υποβληθεί το μερικώς αποκορυφωμένο γάλα σε σκόνη ως έχει ή μετά από διάλυση εντός ύδατος σε οιανδήποτε φυσική ή χημική επεξεργασία προκειμένου να εξασθενήσει ή να εξουδετερωθεί η αποτελεσματικότητα της σημάνσεως. Είναι δυνατόν να προστεθούν αντιοξειδωτικοί καθώς και αντισβολοποιητικοί ή/και ρευστοποιητικοί παράγοντες, είτε στο υγρό γάλα πριν και κατά τη διάρκεια της παρασκευής της σκόνης, είτε κατευθείαν στο μερικώς αποκορυφωμένο γάλα σε σκόνη στο τελευταίο στάδιο της παρασκευής του. Οι ποσότητες των ανωτέρω παραγόντων που χρησιμοποιούνται ανακοινώνονται το συντομότερο δυνατόν στις αρμόδιες αρχές ελέγχου.»

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Αυγούστου 1985.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 137 της 27. 5. 1985, σ. 5.

(3) ΕΕ αριθ. L 341 της 29. 12. 1984, σ. 65.

(4) ΕΕ αριθ. L 162 της 21. 6. 1985, σ. 14.